Rikunarita-ORG/Wikinium huggingface dataset:
# Car An od Jina

| Sima Dezong
 |
| --- |
| Vladavina
 | 6. novembar 397 – 28. januar 419
 |
| Suprug/a
 | Carica Anxi
 |
| Puno ime
 | Porodično ime: Sima (司馬; sī mǎ) Osobno ime: Dezong (德宗, dé zōng)
 |
| Posthumno ime
 | An (安, ān), doslovno: "miran"
 |
| Otac
 | Car Xiaowu od Jina
 |
| Majka
 | Carica majka Ande
 |
| Rođen/a
 | 382
 |
| Umro/la
 | 419 (dob: 37)
 |

**Car An od Jina** (pojednostavljeni kineski: 晋安帝; tradicionalni kineski: 晉安帝; pinyin: *Jìn Āndì*; Wade-Giles: Chin An-ti, 382–419), osobno ime**Sima Dezong** (司馬德宗), bio je car Kine iz Istočne dinastije Jin. Kineski historijski izvori ga opisuju kao mentalno retardiranu ličnost koja nije bila u stanju govoriti, odnosno samostalno se oblačiti i hraniti. Usprkos toga ga je otac car Xiaowu godine 387. proglasio krunskim princom, a na prijestolje je došao nakon očeve smrti 397. Zbog njegovog stanja su upravom dominirali regenti i gospodari rata. Prvi je bio njegov stric Sima Daozi, koga je smijenio njegov vlastiti sin Sima Yuanxian. Njihova vlast se pokazala nesposobnom, izazvaši niz ustanaka širom zemlje. Godine 403. se od svih ustanika pokazao najuspješnijim vojskovođa Huan Xuan koji je 403. nakratko preuzeo carsko prijestolje. Sljedeće godine je 404. car An vraćen na prijestolje, ali je stvarnu vlast imao novi regent Liu Yu. Pod njegovom upravom je dinastija Jin značajno proširila svoju teritoriju, anektiravši sjeverne države Južni Yan i Kasniji Qin. Smatrajući da je dovoljno osigurao vlast, Liu Yan je cara Ana 419. dao zadaviti i na njegovo mjesto postaviti brata koji je nakratko vladao car Gong, označivši kraj dinastije Jin koju će smijeniti dinastija Liu Song.

## Reference

|  |
| --- |
| Car An od Jina**Kuća SimaRođen/a:** 382  **Umro/la:** 419 |
| Kraljevske titule
 |
| Prethodi: **Car Xiaowu od Jina** | **car Kine** 396–403 *Sima Daozi*  *(396–399)* *Sima Yuanxian*  *(399–402)* | Slijedi: **Huan Xuan** |
| Slijedi: **Yao Xing** |
| Slijedi: **Murong De** |
| Prethodi: **Huan Xuan** | **car Kine** 404–419 *Liu Yu*  *(404–419)* | Slijedi: **Car Gong od Jina** |
| Prethodi: **Murong Chao** |
| Prethodi: **Yao Hong** | Slijedi: **Helian Bobo** |
# Bengalska glad 1943.

**Bengalska glad 1943.** (bengalski: পঞ্চাশের মন্বন্তর *Pañcāśēr Manbantar*) je masovna glad koja je za vrijeme Drugog svjetskog rata pogodila područje Bengalske provincije u Britanskoj Indiji (današnja država Bangladeš i indijske savezne države Zapadni Bengal, Odisha i Bihar). Uzrok je bio u izuzetno lošoj žetvi, ali ekonomskim i logističkim poremećajima izazvanim ratnim zbivanjima, prije svega japanskom invazijom i osvajanjem Burme 1942. godine odakle se Bengal velikim dijelom opskrbljivao rižom; katastrofi su doprinijeli i politički faktori. Računa se da je od gladi i njenih posljedica (bolesti koje je pospješila pothranjenost) umrlo između 1,5 i 4,5 miliona stanovnika Bengala (koji je tada imao ukupnu populaciju od 60,3 miliona ljudi). Odgovornost britanskih vlasti, a prije svega premijera Winstona Churchilla, za te događaje je decenijama predmet rasprave među indijskim historičarima.

## Povezano

* Holodomor

## Vanjske veze

* Bengal Famine materials in the South Asian American Digital Archive (SAADA)
* Hungry Bengal - War, Famine, Riots, and the End of Empire 1939-1946
# Jie (narod)

**Jie** (kineski: 羯; Wade-Giles: Chieh; srednjokineski: **Kiat**) su bili pripadnici malog plemena unutar Xiongnu plemenskog saveza koje se spominje u 4. i 5. vijeku. Njihovo kinesko ime potiče od područja Qeshi (suvremeni Yuci u provinciji Shanxi), gdje je živio njihov ogranak plemena, poznat po imenu Južnog Xiongnu Chanyua Qiangquy (179-188); kineski znak 羯 doslovno znači "kastrirani ovan".

Godine 319. je Shi Le, vojskovođa Jiea, ustanovio državu Kasniji Zhao u sjevernoj Kini, odmetnuvši se od Xiongnu države Han Zhao (304-329). Država Kasniji Zhao je, međutim, kolabirala godine 351. U periodu između 350. i 352. general Ran Min je naredio istrebljenje ovog plemena, a toj sudbini je, zbog specifičnog fizičkog izgleda koje spominju kineski historijski izvori, malo tko mogao izbjeći. Usprkos toga, Jie se još uvijek povremeno spominju sljedećih 200 godina.

Dio suvremenih historičara špekulira da su Jie bili srodni suvremenim *Ketima*, koji žive između rijeka Ob i Jenisej—znak 羯 (*jié*) se izgovara kao *kit* na kantonskom i *katsu* ili *ketsu* na japanskom, što implicira sličnost izrazu *Ket*. Edward Vajda, historijski lingvist sa Univerziteta Zapadni Wahsington, proveo je godinu dana u Sibiru proučavajući Kete i njegova istraživanja su djelomično potvrdila takve špekulacije, dok DNK analize pokazuju sličnost sa Tibetancima i Burmancima [1] Arhivirano 2019-04-06 na Wayback Machine-u.

## Veze

* Wei-Jie rat

## Reference

## Literatura

### Primarni izvori

* Fang Xuanling, *"Knjiga Jina"* (晉書, Jìn Shū), 648, poglavlja 104-107

### Sekundarna literatura

* Taskin V.S. *"Materials on the history of nomadic peoples in China. 3rd - 5th cc. AD. Issue 2. Jie"*, Moscow, Oriental Literature, 1990, ISBN 978-5-02-016543-4
* Bazin L., *"Un texte prototürk du 4-e siecle"*, Oriens, Vol. 1. No. 2, 1948, pp. 211on
* Ramstedt G.J., "Zur Frage nach der Stellung des Tschuwassischen" (On the question of the position of the Chuvash), JSFOu 38, 1922, pp. 1on
* von Gabain, A. *"Animal traits in the army commander"*, Journal of Turkish Studies, 1:95-112, 1949
* Zhonghan Wang, *"Outlines of Ethnic Groups in China"*, Taiyuan, Shanxi Education Press, 2004, pp. 133, ISBN 978-7-5440-2660-4

## Vanjske veze

* 羯語記載 The language of Jie ( Kiet ) -- earliest Turkic language phrase recorded in Chinese Chronicle(Chinese Traditional Big5 code page) via Internet Archive
# Shi Hu

| **(Kasniji) Zhao Wudi** ((後)趙武帝)
 |
| --- |
| Porodično ime: | Shi (石; shí)
 |
| Osobno ime: | Hu (虎, hǔ)
 |
| Hramsko ime: | Taizu (太祖, taì zǔ)
 |
| Posthumno ime: | Wu (武, wǔ), doslovno: "ratnički"
 |

**Shi Hu** (石虎) (295–349), kurtoazno ime **Jilong** (季龍), formalno **Car Wu od (Kasnijeg) Zhaoa** ((後)趙武帝) je bio car kineske/Jie države Kasniji Zhao. Bio je nećak cara-osnivača Shi Leja i nakon Shi Lejeve smrti vlast preuzeo pučem od Shi Lejevog nasljednika Shi Honga.

Shi Hu je bio daroviti vojskovođa koji je rijetko gubio bitke te se Shi Le oslanjao na njega u osvajanjima sjeverne i centralne Kine. Shi Hu je, međutim, uživao reputaciju krajnje bezobzirnosti i okrutnosti u svojim pohodima. Nakon što je postao vladar države Kasniji Zhao pod titulom "nebeski princ" (*Tian Wang*), carstvom je vladao čvrstom rukom, namećući narodu teške dažbine i radne obaveze, te provodeći mnogo vremena na izgradnju palača i prikupljanju konkubina. Njegovi zakoni su bili strogi, a primjenjivao ih je okrutno, pa je čak dao pogubiti svoja dva krunska princa koji su mu se zamjerili. Dok je bio živ, država je bila netaknuta, ali čim je umro, njegovi sinovi i usvojeni unuk Ran Min su započeli međusobni rat koji će uništiti kako državu tako i narod Jie.

## Reference

|  |
| --- |
| Car Wu od (Kasnijeg) Zhaoa**Kuća ShiRođen/a:** 295  **Umro/la:** 349 |
| Kraljevske titule
 |
| Prethodi: **Shi Hong** | **Car od Kasnijeg Zhaoa** 334–349
 | Slijedi: **Shi Shi** |
| Pretendirane titule
 |
| Prethodi: **Shi Hong** | **— TITULARNI —car Kine 334–349 Razlog za neuspjeh sukcesije: Šesnaest kraljevstava | Slijedi: **Shi Shi** |
# Shi Shi

*Za ostale upotrebe, pogledajte Shishi (razvrstavanje).*

| **Qiao Wang** (譙王)
 |
| --- |
| Porodično ime: | Shi (石; shí)
 |
| Osobno ime: | Shi (世, shì)
 |
| Posthumno ime: | Nema
 |

**Shi Shi** (石世) (339–349) bio je kratkotrajni car Jie/kineske države Kasniji Zhao. Bio je najmlađi sin cara Shi Hua, a majka mu je bila Shi Huova treća supruga carica Liu. Nakon što je godine 348. Shi Hu dao pogubiti svog krunskog princa Shi Xuana, dvorski službenik Zhang Chai ga je nagovorio da Shi Shija proglasi novim krunskim princom, iako su od njega bili stariji prinčevi Shi Zun i Shi Bin. Nakon Shi Huove smrti Shi Shi je postao car, a carica Liu je postala regentica - po njenom naređenju je Shi Bin pogubljen, a Shi Zun protjeran. Međutim, Shi Zun je na svoju stranu stavio vojsku i organizirao puč u kome su svrgnuti, a potom pogubljeni njegov brat i carica Liu. Shi Shi je na prijestolju bio tek 33 dana.

## Reference

|  |
| --- |
| Princ od Qiaoa**Kuća ShiRođen/a:** 339  **Umro/la:** 349 |
| Kraljevske titule
 |
| Prethodi: **Shi Hu** | **Car Kasnijeg Zhaoa** 349 *Carica majka Liu*  *(349)* | Slijedi: **Shi Zun** |
| Pretendirane titule
 |
| Prethodi: **Shi Hu** | **— TITULARNI —car Kine 349 Razlog za neuspjeh sukcesije: Šesnaest kraljevstava | Slijedi: **Shi Zun** |
# Shi Zun

| **Pengcheng Wang** (彭城王)
 |
| --- |
| Porodično ime: | Shi (石; shí)
 |
| Osobno ime: | Zun (遵, zūn)
 |
| Posthumno ime: | Nema
 |

**Shi Zun** (石遵) (? -349) je bio kratkotrajni car kineske/Jie države Kasniji Zhao. Bio je sin cara Shi Hua i njegove omiljene konkubine Zheng Yingtao. Pao je zajedno sa majkom u očevu nemilost nakon što mu je 337. stariji brat Shi Sui uhvaćen u zavjeri za svrgvanje oca. Ponovno je stekao očevu sklonost nakon što je 348. njegov polubrat i prijestonasljednik Shi Xuan pogubljen zbog ubistva svog brata Shin Taoa. Kada se Shi Hu razbolio, razmišljao je da Shi Zuna imenuje prijestonasljednikom, ali se na nagovor Zhang Chaija odlučio za najmlađeg sina Shi Shija. Shi Zun i njegov brat Shi Bin su se morali zadovoljiti ulogom regenta. Nakon Shi Huove smrti je Shi Shi 349. postao car, ali je odmah carica majka Liu dala pogubiti Shi Bina. Shi Zun je na to reagirao tako što se povezao sa generalima Yao Yizhongom (姚弋仲), Pu Hongom (蒲洪), Liu Ningom (劉寧), Shi Minom i Wang Luanom (王鸞) te organizirao puč u kome su likvidirani Shi Shi, carica majka i Zhang Chai. Međutim, vrlo brzo se ispostavilo da generali nisu previše oduševljeni novim carem, a pogotovo Shi Min, koji je kao usvojeni unuk Shi Hua, očekivao titule. Toga je postao svjestan i Shi Zun te organizirao sastanak plemstva na kome je predložena Shi Minova likvidacija. Njoj se uprotivila carica majka Zheng Yingtao, a što je stvorilo dovoljno vremena da princ Shi Jian o svemu obavijesti Shi Mina, koji je munjevito reagirao sa još jednim pučem. Shi Zun, njegova majka i članovi porodice su likvidirani, a prijestolje je zauzeo Shi Jian. Vladavina Shi Zuna je tako potrajala samo 183 dana.

## Reference

|  |
| --- |
| Princ od Pengchenga**Kuća ShiUmro/la:** 349 |
| Kraljevske titule
 |
| Prethodi: **Shi Shi** | **Car Kasnijeg Zhaoa** 349
 | Slijedi: **Shi Jian** |
| Pretendirane titule
 |
| Prethodi: **Shi Shi** | **— TITULARNI —car Kine 349 Razlog za neuspjeh sukcesije: Šesnaest kraljevstava | Slijedi: **Shi Jian** |
# Shi Jian

| **Yiyang Wang** (義陽王)
 |
| --- |
| Porodično ime: | Shi (石; shí)
 |
| Osobno ime: | Jian (鑒, jiàn)
 |
| Posthumno ime: | Nema
 |

**Shi Jian** (石鑒) (? -350) je bio kratkotrajni, odnosno pretposljedni car kineske/Jie države Kasniji Zhao. Bio je sin cara Shi Hua, ali se o njegovom životu do godine 349. i Shi Huove smrti malo zna, uključujući i ime njegove majke. Spominje se da je 345. bio guverner oblasti Guanzhong, te je tjerao službenike da čupaju svoju kosu. Nakon očeve smrti je carem nakratko postao njegov mlađi brat Shi Shi; njega je svrgnuo puč koji je orkestrirao stariji brat Shi Zun uz pomoć generala Shi Mina, inače usvojenog Shi Huovog unuka. Krajem 349. je Shi Zun zaključio da Shi Min predstavlja prijetnju pa je sa članovima porodice raspravljao o tome da ga likvidira. Shi Jian je požurio o tome obavijestiti Shi Mina, koji je smjesta organizirao puč i likvidirao Shi Zuna.

Shi Jian je tako postao carem, ali se ubrzo ispostavilo da Shi Min drži u rukama stvarnu vlast. Shi Jian se sa time nije htio pomiriti te je organizirao puč, ali je nakon njegovog gušenja uspio uvjeriti Shi Mina da su pučisti radili na svoju ruku. U međuvremenu je protiv Shi Mina digao ustanak Shi Jianov brat Shi Zhi, oslanjajući se na Qiang i Di vojskovođe. Shi Min, koji je po nacionalnosti bio Han (Kinez), zbog toga je donio ukaz kojim se svim podanicima koji su nisu Han (odnosno ne-Kinezima) zabranjuje držati i posjedovati oružje. Potom je izdao naređenje da se svi ne-Kinezi u prijestolnici Yecheng pobiju, što je dovelo do pokolja 200.000 stanovnika. U međuvremenu se Shi Jian našao u kućnom pritvoru. Potom je Shi Jiana natjerao da potpiše ukaz kojim država Kasniji Zhao (odnosno dijelovi pod Shi Minovom kontrolom) mijenja ime u Wei (衛), a vladajuća porodica mijenja ime od Shi u Li (李). Shi Jian je na ta poniženja reagirao posljednjim očajničkim pokušajem pobune, nakon koga je smaknut zajedno sa svim članovim porodice. Shi Zhi je godinu dana nastavio pružati otpor Shi Minu, ali je sljedeće godine umro, označivši tako kraj države Kasniji Zhao.

## Reference

* *Knjiga Jina*, vols. 106, 107.
* *Anali Proljeća i jeseni Šesnaet kraljevstava*, vol. 2.
* *Zizhi Tongjian*, vols. 95, 96, 97, 98.

|  |
| --- |
| Princ od Yiyanga**Kuća ShiUmro/la:** 350 |
| Kraljevske titule
 |
| Prethodi: **Shi Zun** | **Car Kasnijeg Zhaoa** 349–350
 | Slijedi: **Shi Zhi** |
| Pretendirane titule
 |
| Prethodi: **Shi Zun** | **— TITULARNI —car Kine 349–350 Razlog za neuspjeh sukcesije: Šesnaest kraljevstava | Slijedi: **Shi Zhi** |
| Slijedi: **Ran Min** |
# Wei-Jie rat

| Wei-Jie rat
 |
| --- |
|

|  |  |
| --- | --- |
| Datum
 | 350- 351
 |
| Lokacija
 | Sjeverna Kina |
| Ishod
 | Odlučujuća pobjeda Weija; istrebljenje Jiea i istjerivanje Wu Hua.
 |

 |
| Sukobljene strane
 |
| Ran Wei
 | Kasniji Zhao, Jie i druga Wu Hu plemena
 |
| Komandanti i vođe
 |
| Ran Min
 | Shi Zhi
 |
| Snage
 |
| 100,000+
 | 100,000+
 |
| Žrtve i gubici
 |
| mali
 | stotine hiljada Jiea i drugih Wu Hua ubijeno
 |

**Wei–Jie rat** je naziv za oružani sukob koji se od 350. do 351. na sjeveru Kine vodio između kineske države Ran Wei na jednoj, te kinesko-Jie države Kasniji Zhao i raznih Wu Hu plemena i vojski na drugoj strani. Otpočeo je kao eskalacija dinastijskih sukoba unutar države Kasniji Zhao, a koje je iskoristio premijer i vojskovođa Shi Min, oko koga su se okupili podanici Han (kineske) nacionalnosti. Godine 350. je svrgnuo nominalnog cara Shi Jiana i tokom obračuna sa njegovim bratom i posljednjim carem Kasnijeg Zhaoa Shi Zhijem osnovao državu Ran Wei te izdao znamenita naređenja da se pobiju svi pripadnici naroda Jie, kao i drugih Wu Hu naroda na njenoj teritoriji. Rezultat je bio ogroman pokolj nakon koga su Jie gotovo u potpunosti istrijebljeni, a Wu Hui protjerani iz velikih dijelova sjeverne Kine, što taj sukob čini jednim od najstarijih dokumentiranih primjera genocida u svjetskoj historiji.

## Izvori

* Li, Bo; Zheng Yin (kineski) (2001) 5000 years of Chinese history, Inner Mongolian People's publishing corp, ISBN 7-204-04420-7,
* Knjiga Jina.
# Li Gao

| Li Gao
 |
| --- |
| Rođenje i smrt: | 351–417
 |
| Ime porodice: | Lǐ (李)
 |
| Osobno ime: | Gǎo (暠)
 |
| Datumi vladavine: | 400–417
 |
| Dinastija: | Zapadni Liang
 |
| Hramsko ime: | Tàizǔ (太祖)
 |
| Posthumno ime: (puno)  | Princ Wǔzhāo (武昭王)
 |

**Li Gao** (李暠) (351–417), kurtoazno ime **Xuansheng** (玄盛), nadimak **Changsheng** (長生), formalno **Princ Wuzhao od (Zapadnog) Lianga** ((西)涼武昭王), bio je vladar i osnivač kineske države Zapadni Liáng. Karijeru je započeo kao službenik države Sjeverni Liang, ali se 400. odmetnuo od princa Duan Yea i osnovao vlastitu nezavisnu državu. Ona je potrajala samo 21 godinu, ali su njegovi nasljednici postali važne osobe u upravama dinastija Sjeverni Wei, Zapadni Wei, Sjeverni Zhou i Sui, a jedan od njih, Li Yuan, je 618. osnovao znamenitu dinastiju Tang. Svom pretku je odao počast davši mu posthumnu titulu **Car Xingsheng** (興聖皇帝).

## Reference

* *Knjiga Jina*, vol. 87.
* *Knjiga Weija*, vol. 99.
* *Anali Proljeća i jeseni Šesnaest kraljevstava*, vol. 8.
* *Zizhi Tongjian*, vols. 111, 112, 113, 114, 115, 116, 117, 118.

| Kineska carska porodica
 |
| --- |
| **Nova dinastija** | **Vojvoda od Zapadnog Lianga** 400–417
 | Slijedi: **Li Xin** |
| Prethodi: **Duan Ye od Sjevernog Lianga** | **Vladar Kine (Zapadni Gansu/Istočni Xinjiang)** 400–417
 |
# Lü Guang

| **(Hou) Liang Yiwudi** ((後)涼懿武帝)
 |
| --- |
| Porodično ime: | Lü (呂; lǚ)
 |
| Osobno ime: | Guang (光, guāng)
 |
| Hramsko ime: | Taizu (太祖, tài zǔ)
 |
| Posthumno ime: | Yiwu (懿武, yì wǔ) doslovno: "dobroćudan i ratnički"
 |

**Lü Guang** (呂光) (337–400), kurtoazno ime **Shiming** (世明), formalno **Car Yiwu od (Kasnijeg) Lianga** ((後)涼懿武帝), bio je car i osnivač kineske/Di države Kasniji Liang (iako je za vladavine koristio titulu "Nebeski princ" (*Tian Wang*)). Karijeru je započeo kao vojskovođa države Raniji Qin, ali je, uvidjevši kako se ona raspada, godine 384. osnovao vlastitu državu, koja se na početku prostirala na području današnje provincije Gansu. Međutim, ubrzo nakon toga su se od nje otcijepile države Južni Liang i Sjeverni Liang. Umro je 400. ostavivši državu u lošem stanju, te je ona propala 403.

| Kraljevske titule
 |
| --- |
| Prethodi: **Nema (dinastija osnovana)** | **Princ/Car Kasnijeg Lianga** 386–400
 | Slijedi: **Lü Shao (Princ Yin)** |
| Prethodi: **Fu Pi od Kasnijeg JIna** | **Car Kine (Centralni Gansu)** 386–400
 |
| **Car Kine (Južni Gansu/Istočni Qinghai)** 386–397
 | Slijedi: **Tufa Wugu od Južnog Lianga** |
| **car Kine (Sjeverni Gansu)** 386–397
 | Slijedi: **Vojvoda Ye od Sjevernog Lianga** |
| **Car Kine (Zapadni Gansu/Istočni Xinjiang)** 386–398
 |
# Juqu Wuhui

| **Hexi Wang** (河西王)
 |
| --- |
| Porodično ime: | Juqu (沮渠; jǔ qú)
 |
| Osobno ime: | Wuhui (無諱, wú huì)
 |
| Posthumno ime: | Nema
 |

**Juqu Wuhui** (沮渠無諱) (? -444) je bio princ kineske/Xiongnu države Sjeverni Liang, a prema nekim historičarima i njen vladar. Bio je mlađi brat princa Juqu Mujiana, čije je zarobljavanje od strane trupa države Sjeverni Wei 439. godine označilo kraj države Sjeverni Liang, odnosno perioda Šesnaest kraljevstava. Juqu Wuhui se pokušao oduprijeti osvajačima, ali je 440. priznao cara Taiwua kao svog sizerena. Suočen sa sumnjama u vjernost, zajedno sa pristašama je pokrenuo seobu na zapad, u područje Xiyu. Uspio je stvoriti novu državu na području Gaochenga, postavši formalnim vazalom južne kineske dinastije Liu Song. Umro je 444. a naslijedio ga je brat Juqu Anzhou.

| Kraljevske titule
 |
| --- |
| Prethodi:  **Juqu Mujian (Princ Ai)**  |  **Princ Sjevernog Lianga**  442–444
 | Slijedi:  **Juqu Anzhou**  |
# Juqu Anzhou

| **Hexi Wang** (河西王)
 |
| --- |
| Porodično ime: | Juqu (沮渠; jǔ qú)
 |
| Osobno ime: | Anzhou (安周, ān zhōu)
 |
| Posthumno ime: | Nema
 |

**Juqu Anzhou** (沮渠安周) (? - 460) je bio princ, odnosno prijestonasljednik kineske/Xiongnu države Sjeverni Liang, koga dio historičara smatra njenim posljednjim vladarom. Godine 439. su državu Sjeverni Liang napale trupe države Sjeverni Wei pri čemu je tadanji vladar i Juqu Anzhouv stariji brat Juqu Mujian (Princ Ai) zarobljen a njegova teritorija okupirana. Nakon što je Juqu Anzhouov brat Juqu Wuhui pokušao pružati otpor i neko vrijeme biti vazal Sjevernog Weija, organizirao je veliku seobu na zapad koja je rezultirala osnivanjem nove države u Gaochangu. Juqu Anzhou je svog brata naslijedio nakon njegove smrti 444. godine. Smatrao se vazalom južne dinastije Liu Song. Njegovu državu su 460. napali i osvojili Rourani, pri čemu je Juqu Anzhou poginuo.

| Kraljevske titule
 |
| --- |
| Prethodi:  **Juqu Wuhui**  |  **Princ Sjevernog Lianga**  444–460
 | Slijedi:  **Nema (dinastija uništena)**  |
# Sjeverna Kina

Sjeverna Kina kao regija NR Kine.
**Sjeverna Kina** (pojednostavljeni kineski: 华北; tradicionalni kineski: 華]北; pinyin: *Huáběi*; doslovno "Kinin sjever") je geografska regija Kine. Njeno središte čini Sjevernokineska nizina.

Kineska vlada pod njom podrazumijeva općine Peking i Tianjin, provincije Hebei i Shanxi, te Autonomnu oblast Unutrašnja Mongolija.

## Povezano

* Sjevernokineska nizina
* Sjeveroistočna Kina (东北)
* Istočna Kina
* Sjeverna i Južna Kina (北方, 南方)
# Rouran

|  |
| --- |
| **Upozorenje**: *Nije specificirana vrijednost za "ime\_genitiv"* |
|

|  |
| --- |
| **Rouranski Kaganat** |
| **Kaganat** |
|

|  |  |  |
| --- | --- | --- |
| ?  | **330–555** |  ?    ?    ?    ? |

 |
| Položaj {{{ime\_genitiv}}}Rouranski Kaganat (zeleno), cca. 500. |
| **Glavni grad** | *Nije naveden* |
| **Religija** | Tengrizam
 |
| **Politička struktura** | **Kaganat** |
| **Kagan** |
|  - 330
 | Yùjiǔlǘ Mùgǔlǘ
 |
|  - 555
 | Yujiulü Dengshuzi
 |
| **Legislatura** | Kurultai
 |
| **Historijska era** | Rani srednji vijek
 |
|  - Uspostava
 |  |
|  - Prestanak
 |  |

 |

**Rouran** (kineski: 柔然; pinyin: *Róurán*; doslovno "soft-like"; Wade-Giles: **Jou-jan**), **Ruanruan/Ruru** (kineski: 蠕蠕/茹茹; pinyin: *Ruǎnruǎn/Rúrú*; doslovno "gmižući kukci/stočna hjrana"), **Tan Tan** (kineski: 檀檀; pinyin: *Tántán*; doslovno "Tatar") ili **Juan-Juan** je naziv za konfederaciju nomadskih plemena na sjevernim granicama Uže Kine od kraja 4. do kraja 6. vijeka. Historičari ponekad špekuliraju kako su Rourani bili isto što i Eurazijski Avari koji su se kasnije pojavili u Evropi.

Rouransku državu je uništio savez Gok Turaka, te kineski dinastija Sjeverni Qi i Sjeverni Zhou oko godine 552.

## Fusnote

## Izvori

* Findley, Carter Vaughn. (2005). *The Turks in World History*. Oxford University Press. ISBN 0-19-516770-8 (cloth); ISBN 0-19-517726-6 (pbk).
* Grousset, René. (1970). *The Empire of the Steppes: a History of Central Asia*. Translated by Naomi Walford. Rutgers University Press. New Brunswick, New Jersey, U.S.A.Third Paperback printing, 1991. ISBN 0-8135-0627-1 (casebound); ISBN 0-8135-1304-9 (pbk).
* Map of their empire Arhivirano 2003-08-04 na Wayback Machine-u
* Definition Arhivirano 2003-09-17 na Wayback Machine-u
* information about the Rouran
* Kradin, Nikolay. "From Tribal Confederation to Empire: the Evolution of the Rouran Society". Acta Orientalia Academiae Scientiarum Hungaricae, Vol. 58, No 2 (2005): 149-169.
# Car Xuanwu od Sjevernog Weija

| **(Bei) Wei Xuanwudi** ((北)魏宣武帝)
 |
| --- |
| Porodično ime: | Initially Tuoba (拓拔, tuò bá), kasnije Yuan (元, yuán) (promjena 496)
 |
| Osobno ime: | Ke (恪, kè)
 |
| Hramsko ime: | Shizong (世宗, shì zōng)
 |
| Posthumno ime: | Xuanwu (宣武, xuān wǔ), doslovno: "odgovoran i ratnički"
 |

Lijes cara Xuanwua u njegovoj grobnici u Luoyangu.
**Tuoba Ke** (拓拔恪), kasnije **Yuan Ke** (元恪) (483 – 9. februar 515) poznatiji pod titulom **Car Xuanwu od Sjevernog Weija** ((北)魏宣武帝) je bio car kineske/Xianbei države/dinastije Sjeverni Wei.

Bio je sin cara Xiaowena i njegove konkubine Gao Zhaorong i rodio se sa imenom Tuoba Ke. Godine 496. mu je otac, u okviru programa sinizacije, donio odluku prema kojoj svi pripadnici naroda Xianbei moraju svoja imena promijeniti u kineska, pa je i princ Tuoba Ke postao Yuan Ke. Iste je godine njegovom starijem bratu Yuan Xunu oduzeta titula krunskog princa i dodijeljena Yuan Keu.

Carem je postao nakon očeve smrti 499. godine. Za vrijeme njegove vladavine je država Sjeverni Wei znatno ojačala i nanijela poraze suparničkoj južnokineskoj dinastiji Liang. Međutim, na carskom dvoru su sve više bilježile spletke iza kojih je stajao Xianwuov moćni ujak Gao Zhao, i čijom je žrtvom 508. pao sposobni i popularni premijer Yuan Xie. Mnogi kineski historičari smatraju taj događaj početkom kraja dinastije Sjeverni Wei.

Xuanwuova vladavina je bila značajna i zbog njegove budističke vjere. Car je bio poznat po tome što je držao predavanja na temu budističkih sutri, a budizam je zahvaljujući njemu *de facto* postao državna religija Sjevernog Weija.

Umro je godine 515. a naslijedio ga je trogodišnji sin Yuan Xu (car Xiaoming). Sahranjen je u Luoyangu, a grobnica mu se danas može posjetiti u tamošnjem Muzeju drevnih grobnica.

| Kraljevske titule
 |
| --- |
| Prethodi:  **Car Xiaowen od Sjevernog Weija**  |  **Car Sjevernog Weija**  499–515
 | Slijedi:  **Car Xiaoming od Sjevernog Weija**  |

## Reference